ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА 

ӨКІМ

2017 жылғы «02» мамыр                    № 45                                    Мәскеу қаласы


Еуразиялық экономикалық комиссия Кеңесінің 
«Еуразиялық экономикалық одақта тауарларды сәйкестендіру құралдарымен таңбалау жүйесін дамыту туралы» өкімінің жобасы туралы

1. Еуразиялық экономикалық комиссия Кеңесінің «Еуразиялық экономикалық одақта тауарларды сәйкестендіру құралдарымен таңбалау жүйесін дамыту туралы» өкімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын. 
2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.


Еуразиялық экономикалық комиссия 
            	Алқасының Төрағасы 						Т. Саркисян















ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ӨКІМ

Еуразиялық экономикалық одақта тауарларды сәйкестендіру құралдарымен таңбалау жүйесін дамыту туралы


1. Еуразиялық экономикалық одақта тауарларды сәйкестендіру құралдарымен таңбалау жүйесін дамыту мәселелері жөніндегі жоғары деңгейлі жұмыс тобы құрылсын және оның құрамы (қоса беріліп отыр) бекітілсін.
2. Осы Өкіммен құрылған жұмыс тобы: 
а) Еуразиялық экономикалық одақта тауарларды сәйкестендіру құралдарымен таңбалау туралы келісімнің (бұдан әрі – Келісім) жобасын дайындау мақсатында мынадай негіз қалаушы қағидаттарды келіссін:
қатаң есептілік бланкілері түрінде бақылау (сәйкестендіру) белгілерін қолдану арқылы немесе өзге де тәсілдермен тауарларды сәйкестендіру құралдарымен таңбалауды жүзеге асыру мүмкіндігі; 
тауарларды сәйкестендіру құралдарымен таңбалаудың қатаң есептілік бланкілері түріндегі бақылау (сәйкестендіру) белгілерін қолданудан ерекшеленетін тәсілдерді пайдаланған жағдайда Еуразиялық экономикалық одаққа мүше мемлекеттің (бұдан әрі – мүше мемлекет) ішкі нарығына тауарды айналымға енгізу кезеңінде, мүше мемлекеттердің өзара сауда шеңберінде тауарды өткізу кезінде, сондай-ақ мүше мемлекеттердің ішкі нарығында тауарды айналымнан шығару кезеңінде тауарларды таңбалаудың ақпараттық жүйесіне (бұдан әрі – ақпараттық жүйе) тауар туралы мәліметтер енгізу қажеттілігі;
мүше мемлекеттің өз заңнамасында қатаң есептілік бланкілері түрінде бақылау (сәйкестендіру) белгілері қолданылған жағдайда осы мүше мемлекеттің ішкі нарығында тауарды айналымнан шығару кезеңінде, сондай-ақ осы мүше мемлекеттің ішкі нарығында тауарлар айналымының өзге де кезеңдерінде тауар туралы мәліметтерді ақпараттық жүйеге енгізу туралы талаптарды белгілеуі мүмкіндігі;
Еуразиялық экономикалық комиссия (бұдан әрі – Комиссия) Кеңесіне сәйкестендіру құралдарымен таңбалауға жататын тауарлар топтарын белгілеу бойынша, сондай-ақ тауарлардың әрбір топтарына қатысты сәйкестендіру құралдарын және оларға, тауарларды сәйкестендіру құралдарымен таңбалауды ендіру мерзімдеріне, сондай-ақ ақпараттық жүйеге енгізілетін тауар туралы мәліметтердің құрамына қойылатын талаптарды белгілеу бойынша өкілеттіктер беру;
мүше мемлекеттің тауарларды сәйкестендіру құралдарымен таңбалау тәсілін белгілеу мүмкіндігі;
тауарларды сәйкестендіру құралдарын пайдаланған және оларға қойылатын Комиссия Кеңесі белгілеген талаптар сақталған жағдайда мүше мемлекеттерде тауарларды таңбалаудың Келісім күшіне енген күні қолданыста болатын ұлттық жүйелерін пайдалану, сондай-ақ Комиссия белгілеген қағидаларға сәйкес ақпараттық жүйенің ұлттық компоненттері мен интеграциялық компонентінің өзара іс-қимылын қамтамасыз ету мүмкіндігі;
Комиссяның барлық сәйкестендіру құралдарының және бақылау (сәйкестендіру) белгілерінің анықтамасын, сондай-ақ олардың сипаттамаларын, онда қамтылған ақпараттық құрамы мен құрылымын қамтитын сәйкестендіру құралдарының бірыңғай тізілімін электрондық түрде құру және жүргізу қажеттілігі;
«Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (идентификациялау) белгілерімен таңбалауды енгізу жөніндегі пилоттық жобаны 2015-2016 жылдары іске асыру туралы 2015 жылғы 8 қыркүйектегі келісімнің және «Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (идентификациялау) белгілерімен таңбалауды енгізу жөніндегі пилоттық жобаны 2015-2016 жылдары іске асыру туралы 2015 жылғы 8 қыркүйектегі келісімнің әрекет ету мерзімін ұзарту туралы 2016 жылғы 23 қарашадағы хаттаманың әрекет етуі тоқтатылғаннан кейін «Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (сәйкестендіру) белгілерімен таңбалауды Келісімге сәйкес қамтамасыз ету қажеттілігі;
б) осы тармақтың «а» тармақшасында көрсетілген негіз қалаушы қағидаттарды келісу қорытындысы бойынша Келісімнің жобасы дайындалсын және ол Комиссия Кеңесінің кезекті отырысында қарау үшін ұсынылсын;
в) қосымшаға сәйкес Ресей Федерациясының ұсыныстары ескеріле отырып, оларға қатысты сәйкестендіру құралдарымен таңбалауды жүргізу орынды тауарлардың тізбесі қалыптастырылсын.
3. Осы Шешім Еуразиялық экономикалық одақтың ресми сайтында жарияланған күнінен бастап күшіне енеді.


Еуразиялық экономикалық комиссия Кеңесінің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	


В. Габриелян
	


В. Матюшевский
	


А. Мамин
	О. Панкратов
	И. Шувалов 



Еуразиялық экономикалық комиссия Кеңесінің
2017 жылғы                              №     өкімімен
БЕКІТІЛГЕН

Еуразиялық экономикалық одақта тауарларды сәйкестендіру құралдарымен таңбалау жүйесін дамыту мәселелері жөніндегі 
жоғары деңгейлі жұмыс тобының
ҚҰРАМЫ


	Никишина
Вероника Олеговна
	–
	Еуразиялық экономикалық комиссияның Сауда жөніндегі Алқа мүшесі (Министр) (жұмыс тобының жетекшісі) 

	Еуразиялық экономикалық комиссиядан

	
Караян 
Хажак Гамлетович
	
–
	
Ақпараттық технологиялар департаментінің директоры


	Кочарян 
Гагик Карленович
	–
	Кедендік тарифтік және тарифтік емес реттеу департаментінің директоры


	Кушнарев
Николай Геннадиевич
	–
	Өнеркәсіптік саясат департаментінің директоры

	Армения Республикасынан

	
Мирумян 
Вахтанг Маисович
	
–
	
Армения Республикасы Үкіметінің жанындағы Мемлекеттің кірістер комитеті төрағасының орынбасары

	Беларусь Республикасынан

	
Муквич 
Владимир Валерьевич
	
–
	
Беларусь Республикасы Салықтар және алымдар министрінің орынбасары

	Қазақстан Республикасынан

	
Қыпшақов 
Арғын Мықтыбайұлы
	
–
	
Қазақстан Республикасы Қаржы министрлігінің Мемлекеттік кірістер комитеті төрағасының орынбасары

	Жүнісова
Дана Бейсенқызы
	–
	«Атамекен» Қазақстан Республикасының Ұлттық кәсіпкерлер палатасы басқармасының мүшесі

	Қырғыз Республикасынан 

	
Тюменбаев 
Баккельди Рахимович
	
–
	
Қырғыз Республикасы Экономика министрінің орынбасары

	Ресей Федерациясынан

	
Батуркин 
Андрей Николаевич
	
–
	
Федералдық салық қызметі басшысының орынбасары


	Евтухов 
Виктор Леонидович
	–
	Ресей Федерациясы Өнеркәсіп және сауда министрінің орынбасары – статс-хатшы


	Нестеренко 
Татьяна Геннадьевна
	–
	Ресей Федерациясы Қаржы министрінің бірінші орынбасары


	Чернякова
Елена Евгеньевна
	–
	Ресей Федерациясы Қаржы министрлігі Мемлекеттік және муниципальдық қаржыны басқару саласындағы ақпараттық технологиялар және бюджет процесін ақпараттық қамтамасыз ету департаментінің директоры


	________________

ҚОСЫМША


Ресей Федерациясы оларға қатысты сәйкестендіру құралдарымен таңбалауды жүргізу орынды тауарлар 
тізбесінің жобасына енгізуге арналған тауарлар
ТІЗБЕСІ 

	ЕАЭО СЭҚ ТН коды*
	Тауардың атауы

	3004
	Терапевтік немесе профилактикалық мақсаттарда пайдалануға арналған, дозаланған дәрілік нысандар түрінде немесе бөлшек сауда үшін орамдарға өлшеніп оралған аралас немесе араласпаған өнімдерден тұратын дәрілік заттар (3002, 3005 немесе 3006 тауар позициясындағы тауарлардан басқа)

	3303 00
	Әтір және иіс сулар

	4011
	Жаңа пневматикалық резеңке шиналар мен қақпақшалар

	4203 10 000
	Табиғи немесе композициялық былғарыдан жасалған киім заттары, жұмыс киімін қоса алғанда

	6106
	Әйелдерге немесе қыз балаларға арналған машинамен немесе қолмен тоқылған әйел жейдесi, блузкалар, блузалар және блузондар

	6201
	Ерлерге немесе ұл балаларға арналған пальто, қысқа пальто, желбейлер, плащтар, күртешелер (шаңғылықтарды қоса алғанда), жұқа күртелер, қалың күртелер және ұқсас бұйымдар

	6202
	Әйелдерге немесе қыз балаларға арналған пальто, қысқа пальто, желбейлер, плащтар, күртешелер (шаңғылықтарды қоса алғанда), жұқа күртелер, қалың күртелер және ұқсас бұйымдар

	6302
	Төсектік, асханалық, дәретханалық және ас үйлік ақ жаймалар

	6403
	Ұлтаны резеңкеден, пластмассадан, табиғи немесе композициялық былғарыдан және қонышы табиғи былғарыдан жасалған аяқ киім

	9006
	Фотокамералар (кинокамералардан басқа); фотожарқылдар және жарқыл шамдар


____________
* Осы тізбені қолдану мақсаты үшін тек ЕАЭО СЭҚ ТН кодын басшылыққа алу қажет, тауардың атауы пайдалануға ыңғайлылық үшін берілген.

________________



